यह मात्र एक भ्रम है कि कोई स्त्री सिर्फ माँ होने से ही प्रसन्न, भरी-पूरी और संपूर्ण हो जाती है। लेकिन, मदर्स डे को ले कर अतिउत्साह वाली माँएँ खुद अपनी माँओं, अपने रोते बच्चों, अपने पतियों की माँओं के साथ रेस्तराँओं में बैठेंगी और इन माँओं को एक डिब्बा चॉकलेट नहीं चाहिए, क्योंकि ये माँएं डायटिंग पर हैं। लेकिन, मदर्स डे को ले कर मेरा सबसे बड़ा कष्ट यह है कि यह अपूर्ण और गलत है। जिस चीज से किसी माँ को थोड़ी मदद मिल सकती है वह यह है कि अन्य लोग भी बच्चे के पालन-पोषण में शामिल हों। मातृत्व की इन कड़ियों से ही यह पूरा झोपड़ा तैरता रहेगा। मैं वह औरत हूँ, जिसे उसकी माँ के अलावा, उसकी माँ के बहुत अच्छे दोस्तों और अपने दोस्तों की माँओं, उनकी आयाओं, और तो और कई समलैंगिक लोगों से भी भरपूर प्यार मिला। उनके गुजर जाने के बाद भी आज तक मेरे मन में उनके लिए प्यार है।’